Diari Oficial de la Generalitat Valenciana


Sumari del DOGV 4937, del 02-02-2005 (2005/807)

RESOLUCIÓ de 29 de desembre de 2004, del conseller de Sanitat, per la qual es prorroguen 4 beques per a la formació i col·laboració en els projectes d'investigació de l'Escola Valenciana d'Estudis per a la Salut.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/807


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 de desembre de 2004, del conseller de Sanitat, per la qual es prorroguen 4 beques per a la formació i col·laboració en els projectes d'investigació de l'Escola Valenciana d'Estudis per a la Salut. [2005/X807]
  
Vist que:
  
1. Per una Orde de 9 de desembre de 2003 de la Conselleria de Sanitat (DOGV núm. 4.670, de data 15 de gener de 2004), es van convocar cinc beques per a la formació i col·laboració en els projectes d'investigació de l'EVES i es van aprovar les bases per a la concessió.
  
2. Les beques es van adjudicar per Resolució de 30 de març de 2004 del conseller de Sanitat (DOGV núm. 4.747 de 6 de maig de 2004), i que el període d'aprofitament finalitza el 31 de desembre del mateix any, segons el que preveu la base segona de l'annex II de la convocatòria.
  
3. Per la Resolució de 5 de juliol del 2004, del conseller de Sanitat, s'accepta la renúncia de la beca per a la formació i col·laboració en els projectes d'investigació de l'EVES, adjudicada a José Vicente Gil Cervera.
  
4. Que el període d'aprofitament de la beca pot prorrogar-se a l'exercici 2005 i fins a un màxim de 18 mesos, inclòs el període de pròrroga, sempre que hi haja consignació pressupostària en l'exercici 2005, segons el que preveu la base segona de l'annex II de la convocatòria.
  
5. Es considera imprescindible dotar de continuïtat els projectes que du a terme el personal becat i que no és aconsellable una interrupció en el període d'aprofitament de les beques, convé fer la pròrroga del període d'aprofitament del 2004 a l'any 2005.
  
Vistos els antecedents exposats i segons que establix el Decret 108/92, de 6 de juliol del Govern Valencià, pel qual es regula la concessió de beques, resolc:
  
Prorrogar el període d'aprofitament de les beques concedides a:
  
- Elisabet García López, Alicia Moreno García i María Andreu Martín: des de l'1 de gener fins al 8 d'octubre de 2005.
  
- Inmaculada Molina Varo: des de l'1 de gener fins al 21 d'octubre de 2005.
  
L'import d'estes beques s'ha d'ajustar al que establix la seua convocatòria. La dotació mensual bruta per a cada beca de 901,52 euros i queda condicionada a l'efectiva existència de consignació pressupostària suficient, a càrrec del programa pressupostari 411.40, Escola Valenciana d'Estudis per a la Salut, línia de subvenció T 0120000 de la Llei de Pressupostos de la Generalitat Valenciana.
  
La present resolució és definitiva en via administrativa i s'hi pot interposar potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà a la publicació, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99, de 13 de gener, o bé un recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, segons que establixen els articles 10 i 46 de la Llei 29/98, de 13 de juliol, reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.